**Lions Distrikt – 126 Hrvatska**

**Predmet: IZVJEŠTAJ LCIF KOORDINATORA ZA RAZDOBLJE KOLOVOZ 2020. - SVIBAN 2021.**

Poštovana Guvernerice,

u nastavku dostavljam izvještaj o LCIF aktivnostima u Lions godini 2020. – 2021., zaključno sa mjesecom svibnjem 2021. godine.

Misija fondacije je: *„Podržati Lions klubove širom svijeta da služe njihovim lokalnim zajednicama, ali i svjetsku zajednicu u provedbi bitnih humanitarnih projekata.“*

LCI Fondacija u potpunosti je dokazala svoju vrijednost, opravdala postojanje i uvelike pomogla da svoju zadaću u obnovi i pomoći stanovnicima Banije Lionsi Hrvatske obave na zbilja zadivljujući način.

Odmah nakon potresa, već 29.12.2020. uputili smo zahtjev za dobijanje Emergency Granta. Fondacija nam je odobrila 10.000 USD u roku od nekoliko dana. Uslijedila je aplikacija za Emergency Appeal koji je upućen na klubove iz cijelog svijeta. Sakupljeno je preko 54.000 USD.

Nažalost LCIF koordinatori nemaju edukaciju kojom bi ih se pripremilo za tu funkciju i sve sam morao savladati na teži način, velikim brojem mailova sa puno pitanja i osobnim poznanstvima. Materijali koji su na LCI stranicama imaju puno podataka, no nedovoljno konkretnih odgovora u slučaju aplikacije za pojedini grant.

Poticanje klubova da apliciraju za pojedine grantove dalo je početne rezultate, tako su LC Bjelovar i LC Salona povukli sredstva za projekte očuvanja okoliša. LC Bjelovar predao je zahtjev za Matching Grant kojim bi pokrili dio sredstava potrebnih za nabavku sonde za liječenje katarakte (fakoemulzifikaciju). To je potvrda da bi klubovi u organizaciji i osmišljavanju svojih akcija svakako trebali uzeti u obzir i mogućnosti koje nudi LCIF. Sredstva koja se dobiju od LCIF-a omogućavanju veće projekte i širi utjecaj na lokalnu sredinu.

U narednom periodu plan mi je pripremiti potrebne materijale koji će pomoći u razumjevanju vrijednosti koje Fondacije nudi klubovima, probati oformiti mrežu LCIF koordinatorima u svim klubovima i potaknuti organiziranje barem jedne akcije čiji bi prihod išao prema LCIF-u.

Pokrenuo sam proces definiranja potrebnih potvrda kojima će se pratiti donacije koje u LCIF stižu putem Facebook (uglavnom) rođendanskih kampanja. Sve dosadašnje uplaćene donacije: članova kluba, kluba ili distrikta, upisivat će se u izvješće o donacijama i pripisivati će se D- 126.

Putem rođendanskih kampanja u zadnjih par mjeseci naši članovi donirali su u LCIF 2 950 USD ( Vesna 509, Željko 697, Robert S. 214, Dražen 538, Zlatko 466, Ilijana 522), a biti će toga još (Natalija).

Osim toga svi sudionici Europa virtualnog foruma donirali su kod prijave za Forum, mnogi članovi podržavaju FB akcije članova drugih Distrikta stoga je potrebno da se i te donacije pripišu pojedincima i distriktu kako bi kod povlačenja sredstava iz LCIF-a imali bolje pozicije.

Do sada je LCIF od FB-a dobivao samo izvješće o ukupno uplaćenim sredstvima, a ovim načinom imati ćemo informaciju i o pojedinačnim uplatama.

Rješenja koja sad dogovorimo vrijedit će za sve klubove na svijetu.

U narednom periodu potrebno je pojačati informacije prema klubovima, povezati se jače sa GAT koordinatorima i potaknuti sve članove da svojim donacijama prema LCIF-u na neki način uzvrate na velikodušnost mnogih distrikata koji su nam pomogli nakon potresa, ali i da još bolje naučimo kako povlačiti sredstva iz **naše Fondacije.** Također, Melvin Jones plaketa najbolji je način da se oda priznanje vrijednom članu kluba i time donira 1.000 usd Fondaciji.

Sve ove aktivnosti oko grantova za postradala područja bile su izuzetno korisne jer su se uspostavili kontakti i upoznale odgovarajuće osobe kojima se mogu uputiti pitanja, dobiti savjet i upute vezano za LCIF i aplikaciju za fondove.

**Željko Gucunski LCIF koordinator D-126**

**Predmet: IZVJEŠTAJ LCIF KOORDINATORA ZA RAZDOBLJE SVIBANJ 2021. - RUJAN 2021 I PLAN RADA ZA LIONS GODINU 2021-22**

Poštovani Guverneru,

U razdoblju od zadnjeg izvještaja koji je bio za period od kolovoza do svibnja 2021., uspjeli smo dovršiti prikupljanje pomoći za postradala područja na Banovini. Zadnja donacija za opremanje 6 škola u iznosu od 42.917,50 € bila je od strane naših talijanskih prijatelja iz distrikta 108 Ta2.

Iako ova donacija nije direktno povezana sa LCIF fondacijom ipak je rezultat rada i utjecaja koju Fondacija ima na distrikte i klubove. Emergency Appeal koji je preko LCIF-a upućen na klubove iz cijelog svijeta i sa kojim je sakupljeno je preko 54.000 USD pomogao je da se realizira i ovaj projekt.

Unatoč par požurnica još nismo dobili odgovor na zahtjev da nam se priznaju donacije uplaćene najviše preko FB-a. Poslan im je spisak sa imenima i iznosima te dokazi o uplatama. Nadam se da će to biti riješeno u toku ovog mjeseca jer se radi o svoti od bliza 3.000 USD kojim naši distriktualni rezultati u izvještajima o doniraju izgledaju mnogo bolje.

Zahtjev koji je LC Bjelovar predao za Matching grant **MAT19838/126** kojim bi se pokrio dio sredstava potrebnih za nabavku sondi za liječenje katarakte (fakoemulzifikaciju) odobren je u iznosu od 10.000 USD od strane LCIF odbora. To je dokaz da LCIF cijeni i zna prepoznati kvalitetne projekte kojima i ostali klubovi trebaju težiti.

Naravno, ne možemo samo „uzimati“ nego treba u svim klubovima i među svim našim članovima učvrstiti i potaknuti aktivnosti koje u konačnici rezultiraju većim donacijama prema LCIF-u.

**PLAN RADA ZA LIONS GODINU 2021-22**

1. **Slanje informativnog maila** svim budućim LCIF koordinatorima klubovima (bivšim predsjednicima klubova, bivšim ZC i RC) u kojem će biti objašnjene potrebne informacije vezane za Fondaciju, plan rada i definirani ciljevi koje bi trebali postignuti zajedničkim radom

ROK: do kraja listopada

1. **Priprema i slanje potrebnih materijala** koji će poslužiti za edukaciju LCIF koordinatora u klubovima

ROK: do kraja godine

TRENUTNO STANJE: u izradi (gotovo je cca 60% materijala)

1. **Održavanje i organizacija edukacije za LCIF koordinatore**. Od toga jedan veći tečaj preko Zoom-a i 3-4 u sklopu RLLI i sličnih edukacija koje organizira GLT koordinator i/ili na proširenim sjednicama.

KADA: Prva edukacija uslijedila bi odmah nakon slanja materijala, a ostale u dogovoru sa GLT koordinatorom.

1. **Pojašnjenje svakog pojedinog granta i izrada jasnih uputa za klubove** kojim bi se olakšalo apliciranje za grantove.

TKO: podijelit ćemo grantove među LCIF koordinatima i svaki će obraditi jedan.

1. **Poticanje klubova da dodjeljuju Melvine Jones plaketu** svojim najvrijednijim članovima.
2. **Provođenje dogovorenog** i poticanje svih klubova da se uključe u sakupljanje sredstava za LCIF barem jednom akcijom.

Uvjeren sam da su već mnogi članovi našeg distrikta razumjeli vrijednost LCIFondacije i voljni su pomoći da naše donacije budu izdašnije i jednako tako da u što većem broju apliciramo kvalitetnim projektima za mnoge grantove koje nam se nude.

LCIF stalno osmišljava nove načine da svojim djelovanje i usmjeravanjem sredstava multiplicira djelovanje i ostvarivanje rezultata u što većem opsegu. Uključimo se i mi.

Željko Gucunski

LCIF koordinator D-126